CELEX: 52007PC0872
Language: fi
Date: 2008-01-14
Title: Ehdotus: Euroopan parlamentin ja neuvoston asetus uuselintarvikkeista ja asetuksen (EY) N:o XXX/XXXX/ [yhtenäinen menettely] muuttamisesta  [SEK(2008) 12] [SEK(2008) 13]

Tärkeä oikeudellinen huomautus

|

52007PC0872

Ehdotus: Euroopan parlamentin ja neuvoston asetus uuselintarvikkeista ja asetuksen (EY) N:o XXX/XXXX/ [yhtenäinen menettely] muuttamisesta  [SEK(2008) 12] [SEK(2008) 13]  /* KOM/2007/0872 lopull. - COD 2008/0002 */  

	[pic] | EUROOPAN YHTEISÖJEN KOMISSIO |Bryssel 14.1.2008KOM(2007) 872 lopullinen2008/0002 (COD)Ehdotus:EUROOPAN PARLAMENTIN JA NEUVOSTON ASETUSuuselintarvikkeista ja asetuksen (EY) N:o XXX/XXXX/ [yhtenäinen menettely] muuttamisesta(komission esittämä)[SEK(2008) 12][SEK(2008) 13]PERUSTELUTEHDOTUKSEN TAUSTA( Ehdotuksen perustelut ja tavoitteetOsana ”pellolta pöytään” ulottuvan yhteisön lainsäädännön parantamista ja yhtenäistämistä komissio ilmoitti elintarvikkeiden turvallisuutta käsittelevässä valkoisessa kirjassa aikovansa tarkastella uuselintarvikkeista annetun lainsäädännön soveltamista ja tehdä tarvittavat mukautukset nykyiseen lainsäädäntöön uuselintarvikkeista ja elintarvikkeiden uusista ainesosista annetun asetuksen (EY) N:o 258/97 täytäntöönpanoa koskevan kertomuksen päätelmien (toimet 14 ja 51) sekä geneettisesti muunnettuja organismeja koskevan direktiivin 90/220/EY sääntelykehyksen mukaisesti. Tämä on jo toteutettu osittain antamalla muuntogeenisistä elintarvikkeista ja rehuista asetus (EY) N:o 1829/2003. Uuselintarvikkeita koskevaa asetusta on tarpeen selventää nyt, kun muuntogeeniset elintarvikkeet on poistettu sen soveltamisalasta.Komission keskusteluasiakirjasta vuonna 2002 käydyissä sidosryhmien kuulemisissa ja niitä seuranneessa arvioinnissa korostettiin tarvetta kehittää asetusta ja saattaa se ajan tasalle.Tässä ehdotuksessa pyritään näiden sitoumusten mukaisesti varmistamaan elintarvikkeiden turvallisuus, suojelemaan ihmisten terveyttä ja turvaamaan elintarvikkeiden sisämarkkinoiden toiminta. Ehdotuksessa pyritään sen vuoksi yksinkertaistamaan hyväksymismenettelyä, kehittämään entistä mukautetumpi turvallisuusarviointijärjestelmä kolmansista maista peräisin olevia perinteisiä elintarvikkeita varten, joita nykyisen asetuksen nojalla pidetään uuselintarvikkeina, selkiyttämään uuselintarvikkeen määritelmää niin, että siihen sisällytetään uudet teknologiat, joilla on vaikutusta elintarvikkeeseen, sekä selkiyttämään uuselintarvikkeita koskevan asetuksen soveltamisalaa. Lisäksi on tarpeen parantaa hyväksymismenettelyn tehokkuutta, avoimuutta ja soveltamista, mikä parantaa osaltaan asetuksen täytäntöönpanoa, sekä antaa kuluttajille enemmän elintarvikkeita koskevaa tietoa valintojensa tueksi. Lisäksi olisi oikeudellisen selkeyden vuoksi tehtävä lainsäädäntöön tarvittavat muutokset ja saatettava se ajan tasalle.( YleistäUuselintarvikkeiden ja elintarvikkeiden uusien ainesosien hyväksyntä ja käyttö on ollut Euroopan unionissa yhdenmukaistettua vuodesta 1997, jolloin uuselintarvikkeita ja elintarvikkeiden uusia ainesosia koskeva asetus (EY) N:o 258/97 annettiin. Nykyinen lainsäädäntö koostuu edellä tarkoitetusta uuselintarvikkeita koskevasta asetuksesta ja yhdestä komission asetuksesta.( Voimassa olevat säännöksetUuselintarvikkeista ja elintarvikkeiden uusista ainesosista annetussa Euroopan parlamentin ja neuvoston asetuksessa (EY) N:o 258/97 säädetään uuselintarvikkeiden ja elintarvikkeiden uusien ainesosien hyväksymistä koskevista yleisistä periaatteista Euroopan unionissa.Asetusta on täydennetty yksityiskohtaisista säännöistä Euroopan parlamentin ja neuvoston asetuksen (EY) N:o 258/97 mukaisesti annettujen tietojen julkistamisesta ja suojaamisesta annetulla komission asetuksella (EY) N:o 1852/2001.Ehdotuksessa kaikki edellä tarkoitetut säännökset kootaan yhteen, kehitetään niitä ja saatetaan ne ajan tasalle.( Johdonmukaisuus suhteessa unionin muuhun politiikkaan ja muihin tavoitteisiinEhdotettu asetus on sääntelyn parantamista koskevan komission politiikan, Lissabonin strategian ja EU:n kestävän kehityksen strategian mukainen. Painopiste on sääntelyprosessin yksinkertaistamisessa, jolla vähennetään hallinnollista taakkaa ja parannetaan eurooppalaisen elintarviketeollisuuden kilpailukykyä, ja samalla taataan elintarvikkeiden turvallisuus, ylläpidetään kansanterveyden suojelun korkeata tasoa ja otetaan maailmanlaajuiset näkökohdat huomioon.SIDOSRYHMIEN KUULEMINEN JA VAIKUTUSTEN ARVIOINTI( Intressitahojen kuuleminenKuulemismenettely, tärkeimmät kohderyhmät ja yleiskuvaus vastaajistaJäsenvaltioiden ja sidosryhmien kantoja on pyydetty kuulemisten, kokousten ja kahdenvälisten yhteyksien yhteydessä vuodesta 2002. Komissio järjesti uuselintarvikkeita koskevan asetuksen (EY) N:o 258/97 täytäntöönpanoa koskevasta keskusteluasiakirjasta heinäkuussa 2002 kuulemisen. Noin 40 sidosryhmää lähetti kommenttinsa, joista keskusteltiin vuonna 2003 järjestetyssä kokouksessa.Lisäksi komissio suoritti 2. kesäkuuta ja 1. elokuuta 2006 välisenä aikana interaktiiviseen politiikan suunnitteluun liittyvän julkisen online-kuulemisen, johon sisältyi kyselylomake, saadakseen tietoa asetuksen tarkistamisen kannalta tärkeimpien asioiden mahdollisista vaikutuksista. Kyselylomakkeeseen saatiin 65 vastausta. Lisäksi komissio järjesti vaikutusten arviointia koskevan raporttiluonnoksen käsittelyä varten joulukuussa 2006 sidosryhmien tapaamisen, johon se kutsui kaikki asiaan liittyvät sidosryhmät. Tapaamiseen osallistui 12 organisaatiota. Lopuksi komissio esitteli edellä tarkoitetun tapaamisen tulokset Sancon elintarvikeketjua ja eläinten ja kasvien terveyttä käsittelevälle neuvoa-antavalle ryhmälle.Sidosryhmät, joita kuultiin, olivat elintarviketeollisuus, kuluttajat, kolmannet maat, kansalliset ja EU:n viranomaiset sekä kansainväliset järjestöt. Jäsenvaltioiden viranomaisia kuultiin useissa uuselintarvikkeita käsittelevien työryhmien kokouksissa vuosina 2005–2007. Komissio kuuli sidosryhmiä myös osallistuessaan sidosryhmien järjestämiin tiettyjä aihepiirejä koskeviin tapaamisiin ja seminaareihin (esimerkkiaiheina kolmansista maista peräisin olevat perinteiset elintarvikkeet, arviointi- ja hyväksymismenettelyt) sekä eri osapuolien kahdenvälisiin tapaamisiin.Tiivistelmä vastauksista ja siitä, miten ne on otettu huomioonKomission keskusteluasiakirjasta vuosina 2002–2003 järjestetyissä sidosryhmien kuulemisissa ja uuselintarvikkeista annetun asetuksen tarkistamiseen liittyvästä vaikutusten arvioinnista vuonna 2006 järjestetyssä kuulemisessa korostettiin, miten tärkeää ja tarpeellista on saattaa nykyinen asetus ajan tasalle ja kehittää sitä. Sidosryhmät, joita on vuodesta 2002 lähtien kuultu, ovat laajalti kannattaneet asetuksen tarkistetun version tavoitteita ja useita siinä esitettyjä toimenpidevaihtoehtoja.Uuselintarvikkeista annetun asetuksen (EY) N:o 258/97 täytäntöönpanosta vuonna 2002 laadittuun keskusteluasiakirjaan liittyvät kaikki kommentit, arviointiraportti, myös yhteenvetoraportti sekä tiivistelmä ovat saatavilla Internet-osoitteessa:http://ec.europa.eu/food/food/biotechnology/novelfood/initiaves_en.htm.Kuulemismenettelyä ja siitä saatuja tuloksia kuvataan tarkemmin vaikutustenarviointia koskevassa raportissa, joka esitetään yhdessä tämän asetusluonnoksen kanssa. Vaikutustenarviointia koskevan raporttiluonnoksen ja asetusluonnoksen valmistelussa on otettu kaikki esitetyt kannat huomioon.Kuulemisen tuloksiin voi tutustua Internet-osoitteessa: http://ec.europa.eu/food/food/biotechnology/novelfood/initiaves_en.htm.( AsiantuntijalausunnotUlkopuolisia asiantuntijoita ei tarvittu.( Vaikutusten arviointiKunkin tässä asetusluonnoksessa ehdotetun toimenpiteen osalta on tarpeen mukaan tarkasteltu yhdestä kolmeen eri vaihtoehtoa (kumoamisesta pakollisiin toimenpiteisiin) eri sidosryhmille ja viranomaisille aiheutuvien taloudellisten, sosiaalisten ja ympäristövaikutusten kannalta. Lisäksi tarkasteltiin vaihtoehtoa, jossa ei tehdä mitään muutoksia, ja tätä vaihtoehtoa käytettiin vertailukohtana arvioitaessa eri vaihtoehtojen mahdollisia vaikutuksia.Komissio teki vaikutustenarvioinnin, jota koskeva raportti esitetään tämän ehdotuksen yhteydessä komission valmisteluasiakirjana. Se on saatavilla myös Internet-osoitteessa:http://ec.europa.eu/food/food/biotechnology/novelfood/initiaves_en.htm.EHDOTUKSEEN LIITTYVÄT OIKEUDELLISET SEIKAT( Ehdotetun toimen lyhyt kuvausHyväksytään uuselintarvikkeita koskeva Euroopan parlamentin ja neuvoston asetus, jolla säännellään uuselintarvikkeiden markkinoille saattamista. Asetuksessa annetaan säännöt uuselintarvikkeiden hyväksymisestä, valvonnasta, merkinnästä ja käytöstä.Kumotaan uuselintarvikkeista ja elintarvikkeiden uusista ainesosista annettu Euroopan parlamentin ja neuvoston asetus (EY) N:o 258/97, jossa säädetään uuselintarvikkeiden ja elintarvikkeiden uusien ainesosien hyväksymistä koskevista yleisistä periaatteista Euroopan unionissa.Kumotaan yksityiskohtaisista säännöistä Euroopan parlamentin ja neuvoston asetuksen (EY) N:o 258/97 mukaisesti annettujen tietojen julkistamisesta ja suojaamisesta annettu komission asetus (EY) N:o 1852/2001.( OikeusperustaEY:n perustamissopimuksen 95 artikla.( ToissijaisuusperiaateToissijaisuusperiaatetta noudatetaan siltä osin kuin ehdotus ei kuulu yhteisön yksinomaiseen toimivaltaan.Jäsenvaltiot eivät voi riittävällä tavalla saavuttaa ehdotuksen tavoitteita seuraavista syistä:Jäsenvaltioiden yksittäiset toimet voisivat johtaa eri maissa eritasoiseen elintarvikkeiden turvallisuuteen ja ihmisten terveyden suojeluun ja aiheuttaa hämmennystä kuluttajissa. Uuselintarvikkeista annetun asetuksen kumoaminen hävittäisi elintarviketurvallisuutta koskevat yhdenmukaiset säännöt ja vaarantaisi (uus)elintarvikkeiden vapaan liikkuvuuden EU:ssa.Ehdotuksen tavoitteet saavutetaan paremmin yhteisön toimilla seuraavista syistä:Sisämarkkinoiden tehokas toiminta uuselintarvikkeiden alalla ja siihen liittyvä eurooppalaisten kuluttajien terveyden ja etujen suojelu voidaan parhaiten saavuttaa EU:n tasolla keskitetyn hyväksymismenettelyn avulla.Keskitetty hyväksymismenettely tehostaa uuselintarvikkeiden hyväksymistä. Lisäksi noudatetaan yhdenmukaistettuja elintarviketurvallisuussääntöjä.Näin ollen ehdotus on toissijaisuusperiaatteen mukainen.( SuhteellisuusperiaateEhdotus on suhteellisuusperiaatteen mukainen seuraavista syistä:Ehdotuksella yhdenmukaistetaan uuselintarvikkeiden hyväksymistä koskevaa sääntelykehystä ja edistetään osaltaan (uus)elintarvikemarkkinoiden toimintaa EU:ssa. Ehdotetut toimenpiteet ovat riittävät elintarviketurvallisuuden varmistamista ja elintarvikkeiden sisämarkkinoiden toiminnan turvaamista koskevien tavoitteiden saavuttamiseksi. Ne eivät kuitenkaan aiheuta liiallista tai perusteetonta hallinnollista taakkaa.Sääntöjen yhdenmukaistamatta jättäminen voisi johtaa jäsenvaltioiden omiin kansallisiin hyväksymisjärjestelmiin, jotka moninkertaistaisivat hyväksymiseen liittyvää työmäärää ja lisäisivät hallinnollista taakkaa EU:ssa. Taloudellinen taakka on mahdollisimman vähäinen, koska nykyiset säännökset ovat jo voimassa, ja niitä vain yksinkertaistetaan.( Sääntelytavan valintaEhdotettu säädöslaji: asetus.Muut sääntelytavat eivät sovellu seuraavista syistä:Uuselintarvikeala on täysin yhdenmukaistettu EU:ssa. Lainsäädännön ulkopuoliset toimet, kuten hyvät käytänteet tai suuntaviivat, eivät tarjoaisi riittävää suojaa eivätkä oikeudellista varmuutta. Uuselintarvikkeiden turvallinen käyttö on sidoksissa ennen markkinoille saattamista suoritettaviin turvallisuusarviointeihin ja useissa tapauksissa näiden aineiden sallittua käyttöä koskeviin edellytyksiin, joten suositusten tai itsesääntelyn avulla ei taattaisi kuluttajien terveyden suojelua.TALOUSARVIOVAIKUTUKSETEhdotuksella ei ole vaikutuksia yhteisön talousarvioon.LISÄTIETOJA( YksinkertaistaminenEhdotuksella yksinkertaistetaan lainsäädäntöä ja hallintomenettelyjä (EU:n tai kansallisten) julkisten viranomaisten sekä yksityisten osapuolten hyväksi.Uuselintarvikkeiden arviointi ja hyväksyminen järjestetään yhdellä ainoalla keskitetyllä menettelyllä. Lainsäädännön sanamuoto saatetaan ajan tasalle ja sitä selkiytetään.Kansalliset hallintomenettelyt ja päällekkäinen työ poistetaan.Hyväksymismenettelyn yksinkertaistaminen ja tehostaminen pienentää myös yksityisten osapuolten hallinnollista taakkaa.Ehdotus sisältyy yhteisön säännöstön ajantasaistamista ja yksinkertaistamista koskevaan komission ohjelmaan ja sen työ- ja lainsäädäntöohjelmaan viitenumerolla 2007/SANCO/006.( Lainsäädännön kumoaminenEhdotuksen hyväksymisestä seuraa, että aiempaa lainsäädäntöä kumotaan.( Uudelleentarkastelu-, tarkistus- tai raukeamislausekeEhdotus sisältää uudelleentarkastelulausekkeen.( Euroopan talousalueEhdotettu toimenpide koskee ETA-sopimuksen soveltamisalaan kuuluvaa alaa, minkä vuoksi se on ulotettava koskemaan Euroopan talousaluetta.( Ehdotuksen yksityiskohtainen kuvausI luku – JohdantosäännöksetUuselintarvikkeet kuuluvat yhteisön turvallisuusarviointi- ja hyväksymismenettelyn piiriin. Määritelmiä selkiytetään ja saatetaan ajan tasalle oikeudellisten seikkojen kehityksen mukaisesti. Elintarvikkeen uutuutta koskevan tiedon keruumenettelystä voidaan antaa säännöksiä. Siitä voidaan päättää komiteamenettelyä noudattaen, jos elintarvike kuuluu asetuksen soveltamisalaan.Luku II – Vaatimukset ja sisällyttäminen uuselintarvikkeita koskevaan yhteisön luetteloon.Kaikki uuselintarvikkeet ja niiden käyttö elintarvikkeissa on arvioitava seuraavin perustein: ne eivät saisi aiheuttaa vaaraa kuluttajille tai johtaa kuluttajia harhaan, eivätkä niiden ravitsemukselliset vaikutukset saa korvaavina aineina tai ainesosina käytettäessä olla kuluttajien kannalta epäedulliset.Keskitettyyn EU:n tason menettelyyn siirtymistä koskevan päätöksen ja riskinhallinnan ja riskinarvioinnin toisistaan erottamista koskevan päätöksen mukaisesti kaikki uuselintarvikkeiden hyväksyntää koskevat hakemukset toimitetaan komissiolle, ja ne ohjataan sen jälkeen Euroopan elintarviketurvallisuusviranomaiselle (EFSA), joka suorittaa turvallisuusarvioinnit. Komissio tarkastelee uuselintarvikkeen sisällyttämistä yhteisön uuselintarvikkeiden luetteloon EFSAn lausunnon perusteella. Komissiota avustaa elintarvikeketjua ja eläinten terveyttä käsittelevä pysyvä komitea ( SCFCAH ).Lopullisen päätöksen uuselintarvikkeen sisällyttämisestä yhteisön uuselintarvikkeiden luetteloon tekee komissio komiteamenettelyä noudattaen. Hakijakohtainen hyväksyntä korvataan ja yksinkertaistettu menettely poistetaan hyväksymispäätöksillä, jotka osoitetaan pääsääntöisesti yhteisölle. Elintarviketeollisuuden innovaatioiden suojaamiseksi voidaan taata tietosuoja perustelluissa tapauksissa, jotka koskevat uutta tieteellistä näyttöä ja teollis- ja tekijänoikeuksien alaisia tietoja.Rajoittamatta merkinnöistä annetun direktiivin 2000/13 soveltamista, päätökseen on tarvittaessa sisällytettävä kuluttajalle myytävää uuselintarviketta koskevat lisämerkinnät.Kolmansista maista peräisin olevien perinteisten elintarvikkeiden osalta otetaan käyttöön turvallisuusarviointi- ja hallintomenettely, joka perustuu elintarvikkeen turvallista käyttöä alkuperämaassa koskeviin historiatietoihin. Jos elintarvikkeen turvallisen käytön historia alkuperämaassa on osoitettu ja jos jäsenvaltiot ja EFSA eivät esitä tieteelliseen näyttöön perustuvia turvallisuutta koskevia vastaväitteitä, elintarvike voitaisiin saattaa markkinoille elintarvikkeen markkinoille saattamisesta vastaavan elintarvikealan toimijan ilmoituksen perusteella. Menettely mahdollistaisi entistä kohtuullisemman turvallisuusarviointi- ja hallintomenettelyn elintarvikkeille, joilla on turvallinen käyttöhistoria. Jos perusteltuja turvallisuutta koskevia vastaväitteitä esitetään, noudatetaan tavanomaista komiteamenettelyä.Jokaiselle hyväksytylle uuselintarvikkeelle voidaan vahvistaa ominaispiirteet, merkinnät, käyttöedellytykset sekä tarpeen mukaan markkinoille saattamisen jälkeistä seurantaa koskeva vaatimus.Sen varmistamiseksi, että hyväksyttyjä uuselintarvikkeita tarkkaillaan jatkuvasti ja arvioidaan tarvittaessa uudelleen, uuselintarvikkeen valmistajien tai käyttäjien on ilmoitettava komissiolle uusista tiedoista, jotka voivat vaikuttaa uuselintarvikkeen turvallisuusarviointiin.III luku –Yleiset säännöksetJäsenvaltioiden on annettava säännöksiä ehdotetun asetuksen säännösten rikkomisesta aiheutuvista seuraamuksista.Komissio hyväksyy asetuksessa ehdotettujen toimenpiteiden täytäntöönpanon neuvoston päätöksessä 1999/468/EY vahvistettua sääntelymenettelyä noudattaen. Tämä käsittää uuselintarvikkeen käyttöedellytysten ja merkintöjen sisällyttämisen, ominaispiirteiden vahvistamisen ja tarpeen mukaan asianmukaiset markkinoille saattamisen jälkeistä seurantaa koskevat vaatimukset. Koska kyse on hyvin teknisistä asioista, joiden hyväksyminen perustuu yhteisesti sovittuihin periaatteisiin, niiden käsittely olisi tehokkuuden ja yksinkertaisuuden varmistamiseksi annettava komission tehtäväksi.IV luku – Siirtymä- ja loppusäännöksetJo hyväksyttyjen uuselintarvikkeiden markkinoille saattamista jatketaan edelleen, ja ne sisällytetään uuselintarvikkeita koskevaan yhteisön luetteloon.Muutetaan asetusta (EY) N:o [yhtenäinen menettely] niin, että siihen sisällytetään tämän asetuksen soveltamisalaan kuuluvat uuselintarvikkeet ja annetaan hakijalle mahdollisuus jättää yksi ainoa hakemus niiden elintarvikkeiden osalta, jotka kuuluvat eri alakohtaisten elintarvikesäädösten soveltamisalaan.2008/0002 (COD)Ehdotus:EUROOPAN PARLAMENTIN JA NEUVOSTON ASETUSuuselintarvikkeista ja asetuksen (EY) N:o XXX/XXXX/ [yhtenäinen menettely] muuttamisesta(ETAn kannalta merkityksellinen teksti)EUROOPAN PARLAMENTTI JA EUROOPAN UNIONIN NEUVOSTO, jotkaottavat huomioon Euroopan yhteisön perustamissopimuksen ja erityisesti sen 95 artiklan,ottavat huomioon komission ehdotuksen[1],ottavat huomioon Euroopan talous- ja sosiaalikomitean lausunnon[2],noudattavat perustamissopimuksen 251 artiklassa määrättyä menettelyä[3],sekä katsovat seuraavaa:1.  Turvallisten ja terveellisten elintarvikkeiden vapaa liikkuvuus on sisämarkkinoiden olennainen osa, joka vaikuttaa merkittävästi kansalaisten terveyteen ja hyvinvointiin sekä heidän sosiaalisiin ja taloudellisiin etuihinsa. Erot uuselintarvikkeiden turvallisuusarviointia ja hyväksymistä koskevissa kansallisissa laeissa, asetuksissa ja hallinnollisissa määräyksissä voivat haitata niiden vapaata liikkuvuutta ja luoda edellytykset epäreilulle kilpailulle.2.  Yhteisön politiikkojen toteuttamisessa olisi varmistettava ihmisten terveyden korkeatasoinen suojelu.3.  Uuselintarvikkeita koskevat yhteisön säännöt vahvistetaan uuselintarvikkeista ja elintarvikkeiden uusista ainesosista 27 päivänä tammikuuta 1997 annetulla Euroopan parlamentin ja neuvoston asetuksella (EY) N:o 258/97[4] ja yksityiskohtaisista säännöistä Euroopan parlamentin ja neuvoston asetuksen (EY) N:o 258/97 mukaisesti annettujen tietojen julkistamisesta ja suojaamisesta 20 päivänä syyskuuta 2001 annetulla komission asetuksella (EY) N:o 1852/2001[5]. Selkeyden vuoksi asetus (EY) N:o 258/97 olisi kumottava ja korvattava tällä asetuksella. Käsillä olevaan asetukseen olisi sisällytettävä toimenpiteitä, jotka tällä hetkellä kuuluvat asetuksen (EY) N:o 1852/2001 soveltamisalaan.4.  Uuselintarvikkeen määritysperusteena olisi jatkuvuuden varmistamiseksi asetuksen (EY) N:o 258/97 kanssa pidettävä edelleen sitä, että uuselintarviketta ei ole käytetty ihmisravintona yhteisössä merkittävässä määrin ennen asetuksen (EY) N:o 258/97 soveltamispäivää eli 15 päivää toukokuuta 1997.5.  Nykyistä uuselintarvikkeen määritelmää olisi selkiytettävä ja ajantasaistettava korvaamalla nykyiset luokat viittauksella elintarvikkeen yleiseen määritelmään, joka on annettu elintarvikelainsäädäntöä koskevista yleisistä periaatteista ja vaatimuksista, Euroopan elintarviketurvallisuusviranomaisen perustamisesta sekä elintarvikkeiden turvallisuuteen liittyvistä menettelyistä 28 päivänä tammikuuta 2002 annetussa Euroopan parlamentin ja neuvoston asetuksessa (EY) N:o 178/2002[6] .6.  Lisäksi olisi selkiytettävä, että elintarviketta olisi pidettävä uuselintarvikkeena, jos siihen on sovellettu tuotantoteknologiaa, jota ei ole aikaisemmin käytetty. Tämän asetuksen soveltamisalaan olisi erityisesti sisällytettävä jalostukseen ja elintarvikkeen tuotantoprosesseihin liittyvät uudet teknologiat, joilla on vaikutusta elintarvikkeeseen ja näin ollen mahdollisesti elintarvikkeen turvallisuuteen. Uuselintarvikkeisiin olisi sen vuoksi sisällytettävä kasveista ja eläimistä johdetut elintarvikkeet, jotka on tuotettu muilla kuin perinteisillä jalostustekniikoilla, ja uusilla tuotantoprosesseilla, kuten nanotekniikalla ja nanotieteillä, joilla saattaa olla vaikutusta elintarvikkeeseen, muunnetut elintarvikkeet. Uuselintarvikkeina ei tulisi pitää uusista kasvilajikkeista johdettuja elintarvikkeita tai perinteisillä jalostustekniikoilla tuotettuja eläinrotuja.7.  Olisi tarvittaessa annettava täytäntöönpanotoimenpiteet, jotta säädettäisiin perusteet, joilla helpotetaan sen arvioimista, onko elintarviketta käytetty ihmisravinnoksi merkittävässä määrin yhteisössä ennen 15 päivää toukokuuta 1997. Jos elintarviketta on käytetty ennen tätä päivämäärää yksinomaan elintarvikkeen ravintolisänä tai ravintolisässä, sellaisena kuin se määritellään direktiivissä 2002/46/EY, se voidaan saattaa markkinoille samaa käyttötarkoitusta varten kyseisen päivämäärän jälkeen, eikä sitä pidetä uuselintarvikkeena. Käyttöä ravintolisänä tai ravintolisässä ei kuitenkaan pitäisi ottaa huomioon arvioitaessa, onko sitä käytetty ihmisravinnoksi merkittävässä määrin yhteisössä ennen 15 päivää toukokuuta 1997. Sen vuoksi kyseisen elintarvikkeen muu käyttö, esimerkiksi muu käyttö kuin käyttö ravintolisänä, on hyväksytettävä tämän asetuksen mukaisesti.8.  Uuselintarvikkeena ei tulisi pitää yhteisön markkinoilla saatavilla olevista nykyisistä elintarvikkeen ainesosista muokattuja elintarvikkeita, jotka on muokattu erityisesti muuttamalla kyseisten ainesosien koostumusta ja määrää.9.  Asetuksen (EY) N:o 258/97 nojalla hyväksyttyjen uuselintarvikkeiden olisi saatava säilyttää niiden uuselintarvike-asemansa, mutta ne olisi hyväksytettävä jokaista uutta käyttötarkoitusta varten.10.  Teknologiseen käyttöön tarkoitetut elintarvikkeet ja geneettisesti muunnetut elintarvikkeet eivät kuulu tämän asetuksen soveltamisalaan. Sen vuoksi tämän asetuksen soveltamisalan ulkopuolelle olisi jätettävä Euroopan parlamentin ja neuvoston asetuksen (EY) N:o XX/XXX[7] soveltamisalaan kuuluvat pelkästään lisäaineina käytettävät elintarvikkeet, Euroopan parlamentin ja neuvoston asetuksen (EY) N:o XX/XXX[8] soveltamisalaan kuuluvat aromiaineet, elintarvikkeiden ja elintarvikkeiden ainesosien valmistamisessa käytettäviä uuttamisliuottimia koskevan jäsenvaltioiden lainsäädännön lähentämisestä 13 päivänä kesäkuuta 1988 annetun neuvoston direktiivin 88/344/ETY[9] soveltamisalaan kuuluvat uuttamisliuottimet, Euroopan parlamentin ja neuvoston asetuksen (EY) N:o XX/XXX[10] soveltamisalaan kuuluvat entsyymit ja muuntogeenisistä elintarvikkeista ja rehuista 22 päivänä syyskuuta 2003 annetun Euroopan parlamentin ja neuvoston asetuksen (EY) N:o 1829/2003[11] soveltamisalaan kuuluvat muuntogeeniset elintarvikkeet.11.  Vitamiinien ja kivennäisaineiden käyttöä säännellään alakohtaisilla elintarvikesäädöksillä. Tämän asetuksen soveltamisalan ulkopuolelle olisi sen vuoksi jätettävä erityisravinnoksi tarkoitettuja elintarvikkeita koskevan jäsenvaltioiden lainsäädännön lähentämisestä 3 päivänä toukokuuta 1989 annetun neuvoston direktiivin 89/398/ETY[12] ja ravintolisiä koskevan jäsenvaltioiden lainsäädännön lähentämisestä 10 päivänä kesäkuuta 2002 annetun Euroopan parlamentin ja neuvoston direktiivin 2002/46/EY[13] ja vitamiinien, kivennäisaineiden ja eräiden muiden aineiden lisäämisestä elintarvikkeisiin 20 päivänä joulukuuta 2006 annetun Euroopan parlamentin ja neuvoston asetuksen (EY) N:o 1925/2006[14] soveltamisalaan kuuluvat vitamiinit ja kivennäisaineet.12.  Uuselintarvikkeita, muita kuin vitamiineja ja kivennäisaineita, jotka on tarkoitettu erityisravinnoksi, elintarvikkeen täydentämiseksi tai ravintolisäksi, olisi arvioitava kaikkiin uuselintarvikkeisiin sovellettavien turvallisuusperusteiden ja vaatimusten mukaisesti. Niihin olisi samanaikaisesti sovellettava direktiivin 89/398/ETY ja sen 4 artiklan 1 kohdassa ja liitteessä I tarkoitettujen erityisdirektiivien, sekä direktiivissä 2002/46/EY ja asetuksessa (EY) N:o 1925/2006 olevia sääntöjä.13.  Arvioitaessa, onko elintarviketta käytetty ihmisravinnoksi merkittävässä määrin yhteisössä ennen 15 päivää toukokuuta 1997, perusteena olisi pidettävä jäsenvaltioissa saatavilla olevia tietoja. Jos komissiolla ei ole tietoja elintarvikkeen käytöstä ihmisravinnoksi ennen 15 päivää toukokuuta 1997, olisi järjestettävä yksinkertainen ja avoin tiedonkeruumenettely, jossa jäsenvaltiot ja muut osapuolet, joita asia koskee, ovat mukana.14.  Uuselintarvikkeet olisi saatettava yhteisön markkinoille ainoastaan, jos ne ovat turvallisia, eivätkä ne johda kuluttajaa harhaan. Lisäksi ne eivät saisi poiketa elintarvikkeista, jotka niillä on tarkoitus korvata niin, että siitä olisi ravitsemuksellista haittaa kuluttajille.15.  On tarpeen soveltaa yhdenmukaistettua keskitettyä turvallisuusarviointi- ja hyväksymismenettelyä, joka on tehokas, määräaikaan perustuva ja avoin. Uuselintarvikkeiden turvallisuusarviointi ja sisällyttäminen yhteisön luetteloon olisi elintarvikkeiden eri hyväksymismenettelyjen yhdenmukaistamisen vuoksi toteutettava elintarvikelisäaineiden, elintarvike-entsyymien ja elintarvikearomien yhtenäisestä hyväksymismenettelystä [...] päivänä [...]kuuta [...] annetussa Euroopan parlamentin ja neuvoston asetuksessa (EY) N:o […][15] vahvistetun menettelyn mukaisesti.16.  Olisi säädettävä uuselintarvikkeista mahdollisesti johtuvien riskien arviointiperusteet. Jotta uuselintarvikkeiden tieteellisen arvioinnin yhdenmukaisuus varmistetaan, tällaiset arvioinnit olisi annettava Euroopan elintarviketurvallisuusviranomaisen, jäljempänä ’elintarviketurvallisuusviranomainen’, tehtäväksi.17.  Hakijoiden olisi menettelyjen yksinkertaistamiseksi voitava esittää yksi ainoa hakemus elintarvikkeista, jotka kuuluvat usean eri alakohtaisen elintarvikesäädöksen soveltamisalaan. Asetusta (EY) N:o [yhtenäinen menettely] olisi sen vuoksi muutettava.18.  Tarvittaessa olisi otettava käyttöön turvallisuusarvioinnin päätelmiin perustuvat, markkinoille saattamisen jälkeistä seurantaa koskevat vaatimukset uuselintarvikkeiden käytöstä ihmisravinnoksi.19.  Uuselintarvike sisällytetään uuselintarvikkeita koskevaan yhteisön luetteloon ilman, että rajoitetaan mahdollisuutta arvioida kyseiseen elintarvikkeeseen lisätyn tai sen valmistuksessa käytetyn aineen tai asetuksen (EY) N:o 1925/2006 8 artiklan mukaisen vastaavan tuotteen yleisestä kulutuksesta aiheutuvia vaikutuksia.20.  Erityisolosuhteissa elintarviketeollisuuden tutkimus- ja kehitystyön sekä innovaatiotoiminnan edistämiseksi uutta tieteellistä näyttöä ja teollis- ja tekijänoikeuksien alaisia tietoja, jotka on toimitettu yhteisön luetteloon sisällyttämistä koskevan hakemuksen tueksi, ei saisi rajattuna aikana käyttää toisen hakijan eduksi ilman ensimmäisen hakijan suostumusta. Yhden hakijan toimittamien tieteellisten tietojen suojaaminen ei saisi estää muita hakijoita jättämästä yhteisön uuselintarvikkeiden luetteloon sisällyttämistä koskevaa hakemusta, joka perustuu niiden omaan tieteelliseen tietoon.21.  Uuselintarvikkeisiin sovelletaan myytäväksi tarkoitettujen elintarvikkeiden merkintöjä, esillepanoa ja mainontaa koskevan jäsenvaltioiden lainsäädännön lähentämisestä 20 päivänä maaliskuuta 2000 annetussa Euroopan parlamentin ja neuvoston direktiivissä 2000/13/EY[16] säädettyjä merkintöjä koskevia yleisiä vaatimuksia. Tietyissä tapauksissa saattaa olla tarpeen säätää, että merkinnöissä annetaan lisätietoja, jotka liittyvät erityisesti elintarvikkeen kuvaukseen, sen lähteeseen tai sen käyttöedellytyksiin. Uuselintarvikkeen yhteisön luetteloon sisällyttämisen yhteydessä voidaan sen vuoksi säätää erityisistä käyttöedellytyksistä tai merkintävelvoitteista.22.  Elintarvikkeita koskevista ravitsemus- ja terveysväitteistä 20 päivänä joulukuuta 2006 annetulla Euroopan parlamentin ja neuvoston asetuksella (EY) N:o 1924/2006[17] yhdenmukaistetaan ravitsemukseen ja terveysväitteisiin liittyvät jäsenvaltioiden säännökset. Uuselintarvikkeita koskevat väitteet olisi sen vuoksi tehtävä ainoastaan edellä mainitun asetuksen mukaisesti.23.  Kolmansista maista peräisin olevien perinteisten elintarvikkeiden turvallisuusarvioinnissa ja -hallinnoinnissa olisi otettava huomioon niiden turvallinen käyttöhistoria alkuperämaana olevassa kolmannessa maassa. Turvalliseen käyttöhistoriaan ei pitäisi sisällyttää käyttöä muuhun kuin elintarviketarkoitukseen tai muuta kuin osana tavanomaista ruokavalioita tapahtuvaa käyttöä. Elintarvikkeen saattaminen yhteisön markkinoille olisi sallittava sen jälkeen kun tällaista aikomusta koskeva ilmoitus on tehty, jos jäsenvaltiot ja elintarviketurvallisuusviranomainen eivät ole esittäneet turvallisuutta koskevia, tieteelliseen näyttöön – esimerkiksi kielteisiä terveysvaikutuksia koskeviin tietoihin – perustuvia vastaväitteitä.24.  Luonnontieteiden ja uusien teknologioiden etiikkaa käsittelevää eurooppalaista työryhmää, joka on perustettu 16 päivänä joulukuuta 1997 tehdyllä komission päätöksellä[18], voidaan tarvittaessa kuulla uuselintarvikkeiden markkinoille saattamiseen liittyvistä eettisistä kysymyksistä lausuntojen saamiseksi.25.  Asetuksen (EY) N:o 258/97 nojalla yhteisön markkinoille saatettuja uuselintarvikkeita olisi saatettava edelleen markkinoille. Asetuksen (EY) N:o 258/97 mukaisesti hyväksytyt uuselintarvikkeet olisi sisällytettävä tällä asetuksella vahvistettuun uuselintarvikkeita koskevaan yhteisön luetteloon. Lisäksi asetuksen (EY) N:o 258/97 nojalla jätettyjä hakemuksia, joista ei ole tämän asetuksen soveltamispäivää ennen tehty lopullista päätöstä, olisi pidettävä tämän asetuksen soveltamisalaan kuuluvina hakemuksina.26.  Koska toimen tavoitteita ei voida saavuttaa yhtä hyvin jäsenvaltioiden toimin kuin yhteisön tasolla, yhteisö voi toteuttaa perustamissopimuksen 5 artiklassa säädetyn toissijaisuusperiaatteen mukaisia toimia. Mainitussa artiklassa vahvistetun suhteellisuusperiaatteen mukaisesti tässä asetuksessa ei ylitetä sitä, mikä on tämän tavoitteen saavuttamiseksi tarpeen.27.  Jäsenvaltioiden olisi annettava säännökset tämän asetuksen säännösten rikkomiseen sovellettavista seuraamuksista ja toteutettava kaikki tarvittavat toimenpiteet varmistaakseen, että ne pannaan täytäntöön. Seuraamusten on oltava tehokkaita, oikeasuhteisia ja varoittavia.28.  Tämän asetuksen täytäntöönpanemiseksi tarvittavista toimenpiteistä olisi päätettävä menettelystä komissiolle siirrettyä täytäntöönpanovaltaa käytettäessä 28 päivänä kesäkuuta 1999 tehdyn neuvoston päätöksen 1999/468/EY[19] mukaisesti.29.  Erityisesti olisi siirrettävä komissiolle täytäntöönpanovaltaa vahvistaa perusteet, joiden mukaan elintarvikkeita voidaan pitää sellaisina, joita on käytetty ihmisravintona Euroopan unionissa merkittävässä määrin ennen 15 päivään toukokuuta 1997. Koska kyseiset toimenpiteet ovat yleisluonteisia ja niillä pyritään täydentämään tätä asetusta lisäämällä uusia muita kuin keskeisiä osia, ne on hyväksyttävä päätöksen 1999/468/EY 5 a artiklassa tarkoitetun valvonnan käsittävän sääntelymenettelyn mukaisesti.30.  Rehu- ja elintarvikelainsäädännön sekä eläinten terveyttä ja hyvinvointia koskevien sääntöjen mukaisuuden varmistamiseksi suoritetusta virallisesta valvonnasta 29 päivänä huhtikuuta 2004 annetussa Euroopan parlamentin ja neuvoston asetuksessa (EY) N:o 882/2004[20] vahvistetaan yleiset säännöt elintarvikelainsäädännön noudattamisen valvomiseen tarkoitettujen virallisten tarkastusten suorittamisesta. Jäsenvaltioiden on sen vuoksi suoritettava asetuksen (EY) N:o 882/2004 mukaisia virallisia tarkastuksia tämän asetuksen noudattamisen valvomiseksi,OVAT ANTANEET TÄMÄN ASETUKSEN:I luku Johdantosäännökset1 artikla KohdeTässä asetuksessa annetaan uuselintarvikkeiden markkinoille saattamista yhteisössä koskevat yhdenmukaiset säännöt, joilla pyritään varmistamaan ihmisten terveyden ja kuluttajien suojelun korkea taso sekä sisämarkkinoiden tehokas toiminta.2 artikla Soveltamisala1. Tätä asetusta sovelletaan uuselintarvikkeiden markkinoille saattamiseen yhteisössä.2. Tätä asetusta ei sovelletaa) elintarvikkeisiin kun ja jos niitä käytetään seuraavina:i) [elintarvikelisäaineista annetun] asetuksen (EY) N:o soveltamisalaan kuuluvat elintarvikelisäaineet;ii) [elintarvikearomeista annetun] asetuksen (EY) N:o soveltamisalaan kuuluvat elintarvikearomit;iii) neuvoston direktiivin 88/344/ETY soveltamisalaan kuuluvat elintarvikkeiden valmistamisessa käytettävät uuttamisliuottimet;iv) [elintarvike-entsyymeistä annetun] asetuksen (EY) N:o soveltamisalaan kuuluvat elintarvike-entsyymit;v) direktiivin 89/398/ETY, direktiivin 2002/46/EY tai asetuksen (EY) N:o 1925/2006 soveltamisalaan kuuluvat vitamiinit ja kivennäisaineet.b) asetuksen (EY) N:o 1829/2003 soveltamisalaan kuuluviin elintarvikkeisiin.3. Elintarviketyypin kuulumisesta tämän asetuksen soveltamisalaan voidaan tarvittaessa päättää 14 artiklan 2 kohdassa tarkoitettua menettelyä noudattaen.3 artikla Määritelmät1. Tässä asetuksessa on sovellettava asetuksen (EY) N:o 178/2002 määritelmiä.2. Lisäksi käytetään seuraavia määritelmiä:a) ’uuselintarvikkeella’ tarkoitetaan:i) elintarviketta, jota ei ole yhteisössä käytetty merkittävässä määrin ihmisravinnoksi ennen 15 päivää toukokuuta 1997;Elintarvikkeen käyttöä yksinomaan ravintolisänä tai ravintolisässä ei kuitenkaan pidä katsoa riittäväksi osoitukseksi siitä, että elintarviketta on käytetty ihmisravinnoksi merkittävässä määrin yhteisössä ennen 15 päivää toukokuuta 1997. Jos elintarviketta on käytetty ennen tätä päivämäärää yksinomaan elintarvikkeen ravintolisänä tai ravintolisässä, se voidaan kuitenkin saattaa markkinoille samaa käyttötarkoitusta varten kyseisen päivämäärän jälkeen, eikä sitä pidetä uuselintarvikkeena. Tämän asetuksen 14 artiklan 3 kohdassa tarkoitettua valvonnan käsittävää sääntelymenettelyä noudattaen voidaan antaa lisäperusteita, joilla arvioidaan, onko elintarviketta käytetty yhteisössä merkittävässä määrin ihmisravinnoksi ennen 15 päivää toukokuuta 1997 ja joiden tarkoituksena on muuttaa tämän asetuksen muita kuin keskeisiä osia muun muassa täydentämällä sitä;ii) kasvista johdettua tai eläimestä peräisin olevaa elintarviketta, kun kasviin ja eläimeen sovelletaan ei-perinteisiä jalostustekniikoita, joita ei ole käytetty ennen 15 päivää toukokuuta 1997; sekäiii) elintarvikkeita, joihin on sovellettu uutta tuotantomenetelmää, jota ei ole käytetty ennen 15 päivää toukokuuta 1997, kun tämä menetelmä aiheuttaa elintarvikkeen koostumuksessa tai rakenteessa merkittäviä muutoksia, jotka vaikuttavat sen ravintoarvoon, aineenvaihduntaan tai ei-toivottujen aineiden pitoisuuksiin;b) ’kolmannesta maasta peräisin olevalla perinteisellä elintarvikkeella’ tarkoitetaan uuselintarviketta, jolla on käyttöhistoria elintarvikkeena kolmannessa maassa, mikä tarkoittaa sitä, että kyseinen elintarvike on kuulunut vähintään yhden sukupolven ajan ja kuuluu edelleen suuren väestönosan tavanomaiseen ruokavalioon;d) ’elintarvikkeen turvallisella käyttöhistorialla’ tarkoitetaan kyseisen elintarvikkeen turvallisuuden vahvistamista sen koostumusta koskevien tietojen ja niiden kokemusten perusteella, joita sen käytöstä ja jatkuvasta käytöstä suuren väestönosan tavanomaisessa ruokavaliossa on saatu.4 artikla Elintarvikekäyttöä koskevien tietojen keruu1. Komissio voi kerätä tietoja jäsenvaltioista ja/tai elintarvikealan toimijoilta määrittääkseen, missä määrin elintarviketta on käytetty ihmisravinnoksi yhteisössä ennen 15 päivää toukokuuta 1997.2. Edellä olevan 1 kohdan soveltamista koskevia täytäntöönpanotoimenpiteitä, joilla on tarkoitus muuttaa tämän asetuksen muita kuin keskeisiä osia, muun muassa täydentämällä sitä, voidaan antaa 14 artiklan 3 kohdassa tarkoitettua valvonnan käsittävää sääntelymenettelyä noudattaen.II luku Vaatimukset ja sisällyttäminen uuselintarvikkeita koskevaan yhteisön luetteloon5 artikla Uuselintarvikkeita koskeva yhteisön luetteloMarkkinoille saa saattaa ainoastaan uuselintarvikkeita, jotka on sisällytetty uuselintarvikkeita koskevaan yhteisön luetteloon, jäljempänä ’yhteisön luettelo’.6 artikla Sisällyttämistä yhteisön luetteloon koskevat edellytyksetUuselintarvike voidaan sisällyttää yhteisön luetteloon ainoastaan, jos se täyttää seuraavat edellytykset:a) se ei käytettävissä olevan tieteellisen näytön perusteella vaaranna kuluttajien terveyttä, kun sitä käytetään tavanomaisin edellytyksin;b) kuluttajaa ei johdeta harhaan sen esillepanotavalla tai sen käyttötarkoituksella;c) käytettäessä uuselintarviketta korvaamaan toista elintarviketta, se ei poikkea siitä siinä määrin, että sen tavanomainen käyttö aiheuttaisi ravitsemuksellista haittaa kuluttajalle.7 artikla Yhteisön luettelon sisältö1. Yhteisön luetteloa päivitetään asetuksessa (EY) N:o [yhtenäinen menettely] säädetyn menettelyn mukaisesti.2. Sisällytettäessä uuselintarvike yhteisön luetteloon on mainittava elintarvikkeen ominaispiirteet ja tarpeen mukaan käyttöedellytykset, erityiset lisämerkintävaatimukset, joista loppukuluttaja saa tietoa, ja/tai markkinoille saattamisen jälkeistä seurantaa koskeva vaatimus.3. Poiketen siitä, mitä asetuksen (EY) N:o [yhtenäinen menettely] 7 artiklan kolmannessa kohdassa säädetään, yhteisön luettelon päivittämisestä, joka koskee muuta uuselintarviketta kuin kolmannesta maasta peräisin olevaa perinteistä elintarviketta, päätetään 14 artiklan 2 kohdassa tarkoitettua sääntelymenettelyä noudattaen niissä tapauksissa, joissa uutta tieteellistä näyttöä sekä teollis- ja tekijänoikeuksien alaisia tietoja suojataan 12 artiklan mukaisesti.Ensimmäisessä alakohdassa tarkoitetuissa tapauksissa uuselintarvikkeen yhteisön luetteloon sisällyttämisen yhteydessä on 2 kohdassa tarkoitettujen tietojen lisäksi ilmoitettava:a) päivämäärä, jona uuselintarvike sisällytetään yhteisön luetteloonb) tieto siitä, että sisällyttäminen perustuu 12 artiklan mukaisesti suojattuun uuteen tieteelliseen näyttöön ja/tai teollis- ja tekijänoikeuksien alaiseen tietoon.c) hakijan nimi ja osoite.4. Yhteisön luetteloa on päivitettävä ennen 12 artiklassa tarkoitetun ajan päättymistä tämän asetuksen muiden kuin keskeisten osien muuttamiseksi asetuksen (EY) N:o [yhtenäinen menettely] 14 artiklan 3 kohdassa tarkoitettua valvonnan käsittävää sääntelymenettelyä noudattaen niin, että tämän artiklan 3 kohdan toisessa alakohdassa tarkoitetut erityismerkinnät eivät enää sisälly luetteloon edellyttäen, että hyväksytty elintarvike täyttää edelleen tässä asetuksessa säädetyn edellytyksen.8 artikla Kolmannesta maasta peräisin oleva perinteinen elintarvike1. Elintarvikealan toimijan, joka aikoo saattaa kolmannesta maasta peräisin olevan perinteisen elintarvikkeen yhteisön markkinoille, on ilmoitettava tästä komissiolle ja mainittava elintarvikkeen nimi, sen koostumus ja alkuperämaa.Ilmoitukseen on liitettävä kirjalliset tiedot, jotka osoittavat elintarvikkeen turvallisen käyttöhistorian kolmannessa maassa.2. Komissio toimittaa ilmoituksen, johon sisältyy 1 kohdassa tarkoitettu osoitus elintarvikkeen turvallisesta käyttöhistoriasta, viipymättä jäsenvaltioille ja elintarviketurvallisuusviranomaiselle.3. Neljän kuukauden kuluessa päivästä, jona komissio on toimittanut 2 kohdassa tarkoitetun ilmoituksen, jäsenvaltio ja elintarviketurvallisuusviranomainen voivat ilmoittaa komissiolle, että niillä on turvallisuutta koskevia tieteelliseen näyttöön perustuvia vastaväitteitä kyseisen perinteisen elintarvikkeen markkinoille saattamiselle.Elintarviketta ei tällöin saateta yhteisön markkinoille, ja edellä olevaa 5–7 artiklaa sovelletaan. Edellä 1 kohdassa tarkoitettua ilmoitusta on pidettävä asetuksen XX/XXX [yhtenäinen menettely] 3 artiklan 1 kohdassa tarkoitettuna hakemuksena.Komissio ilmoittaa asiasta kyseiselle elintarvikealan toimijalle viiden kuukauden kuluessa päivästä, jona 1 kohdan mukainen ilmoitus tehtiin.4. Jos turvallisuutta koskevia tieteelliseen näyttöön perustuvia vastaväitteitä ei ole esitetty, eikä kyseiselle elintarvikealan toimijalle ole tehty 3 kohdan mukaista ilmoitusta, perinteinen elintarvike voidaan saattaa markkinoille yhteisössä viiden kuukauden kuluttua päivästä, jona 1 kohdassa tarkoitettu ilmoitus tehtiin.5. Komissio julkaisee asiaa koskevilla komission verkkosivuilla luettelon kolmansista maista peräisin olevista perinteisistä elintarvikkeista, jotka voidaan 4 kohdan mukaisesti saattaa markkinoille yhteisössä.6. Tämän artiklan täytäntöönpanoa koskevia yksityiskohtaisia sääntöjä, joilla on tarkoitus muuttaa tämän asetuksen muita kuin keskeisiä osia, muun muassa täydentämällä sitä, voidaan antaa 14 artiklan 3 kohdassa tarkoitettua valvonnan käsittävää sääntelymenettelyä noudattaen.9 artikla Tekniset ohjeetKomissio järjestää tarvittaessa ja kiinteässä yhteistyössä elintarviketurvallisuusviranomaisen kanssa elintarvikealan toimijoiden ja erityisesti pk-yritysten saataville teknisiä ohjeita ja välineitä tämän asetuksen mukaisten hakemusten valmistelua ja jättämistä varten.10 artikla Elintarviketurvallisuusviranomaisen lausuntoArvioidessaan uuselintarvikkeen turvallisuutta elintarviketurvallisuusviranomaisen ona) verrattava tarvittaessa, onko elintarvike yhtä turvallinen kuin yhteisön markkinoilla jo olevaan vertailukelpoiseen elintarvikeluokkaan kuuluva elintarvike tai elintarvike, joka uuselintarvikkeella on tarkoitus korvata;b) otettava kolmannesta maasta peräisin olevan perinteisen elintarvikkeen osalta huomioon elintarvikkeen turvallinen käyttöhistoria.11 artikla Elintarvikealan toimijan velvoitteet1. Komissio voi saatuaan elintarviketurvallisuusviranomaiselta lausunnon määrätä elintarviketurvallisuuteen liittyvistä syistä markkinoille saattamisen jälkeistä seurantaa koskevan vaatimuksen. Elintarvikealan toimija, joka saattaa elintarvikkeen yhteisön markkinoille, on vastuussa niiden markkinoille saattamisen jälkeisten vaatimusten täytäntöön panemisesta, jotka on eritelty kyseistä elintarviketta koskevassa uuselintarvikkeiden luetteloon tehdyssä merkinnässä.2. Tuottajan on viipymättä ilmoitettava komissiollea) kaikki uusi tieteellinen tai tekninen tieto, jolla saattaa olla vaikutusta uuselintarvikkeen käyttöturvallisuuden arviointiin;b) kaikkien kolmansien maiden, joissa uuselintarvike on saatettu markkinoille, toimivaltaisten viranomaisten määräämät kiellot ja rajoitukset.III luku Yleiset säännökset12 artikla TietosuojaHakijan pyynnöstä hakemukseen liitettyä ja hakemuksen tukena olevaa asianmukaista ja todennettavissa olevaa uutta tieteellistä näyttöä ja/tai teollis- ja tekijänoikeuksien alaista tieteellistä tietoa ei saa käyttää toisen hakemuksen hyväksi viiden vuoden aikana päivästä, jona uuselintarvike on sisällytetty uuselintarvikkeita koskevaan yhteisön luetteloon, jos asiasta ei ole sovittu hakijan kanssa.13 artikla SeuraamuksetJäsenvaltioiden on annettava säännökset tämän asetuksen säännösten rikkomiseen sovellettavista seuraamuksista ja toteutettava kaikki tarvittavat toimenpiteet varmistaakseen, että ne pannaan täytäntöön. Seuraamusten on oltava tehokkaita, oikeasuhteisia ja varoittavia. Jäsenvaltioiden on ilmoitettava näistä säännöksistä komissiolle viimeistään [..] ja ilmoitettava viipymättä niihin vaikuttavista myöhemmistä muutoksista.14 artikla Komitea1. Komissiota avustaa asetuksen (EY) N:o 178/2002 58 artiklalla perustettu elintarvikeketjua ja eläinten terveyttä käsittelevä pysyvä komitea, jäljempänä ’komitea’.2. Jos tähän kohtaan viitataan, sovelletaan päätöksen 1999/468/EY 5 ja 7 artiklassa säädettyä menettelyä ottaen huomioon mainitun päätöksen 8 artiklan säännökset.Päätöksen 1999/468/EY 5 artiklan 6 kohdassa tarkoitettu määräaika vahvistetaan kolmeksi kuukaudeksi.3. Jos tähän kohtaan viitataan, sovelletaan päätöksen 1999/468/EY 5a artiklan 1–4 kohtaa ja 7 artiklaa ottaen huomioon mainitun päätöksen 8 artiklan säännökset.15 artikla UudelleentarkasteluKomissio toimittaa saatujen kokemusten perusteella viimeistään [1 päivänä tammikuuta 2015] Euroopan parlamentille ja neuvostolle kertomuksen tämän asetuksen ja erityisesti sen 8 artiklan soveltamisesta sekä tarvittaessa liittää siihen aiheellisia ehdotuksia. Kertomus ja mahdollinen ehdotus saatetaan yleisön saataville.IV luku Siirtymä- ja loppusäännökset16 artikla KumoaminenAsetus (EY) N:o 258/97 on kumottava tämän asetuksen soveltamispäivästä.17 artikla Yhteisön luettelon laatiminenKomissio laatii viimeistään kuuden kuukauden kuluttua tämän asetuksen voimaantulopäivästä [päivämäärä] yhteisön luettelon sisällyttämällä asetuksen (EY) N:o 258/97 mukaisesti hyväksytyt uuselintarvikkeet tähän yhteisön luetteloon sekä tarpeen mukaan kaikki mahdolliset hyväksyntää koskevat edellytykset.18 artikla Siirtymätoimenpiteet1. Kaikkia jäsenvaltioiden asetuksen (EY) N:o 258/97 4 artiklan mukaisesti saamia uuselintarvikkeiden markkinoille saattamista koskevia hakemuksia, joista ennen tämän päätöksen soveltamispäivää ei ole tehty lopullista päätöstä, on pidettävä tämän asetuksen mukaisina hakemuksina.2. Edellä olevan 1 kohdan soveltamista koskevat siirtymätoimenpiteet, joilla on tarkoitus muuttaa tämän asetuksen muita kuin keskeisiä osia, muun muassa täydentämällä sitä, on annettava 14 artiklan 3 kohdassa tarkoitettua valvonnan käsittävää sääntelymenettelyä noudattaen.19 artikla Asetuksen (EY) N:o [yhtenäinen menettely] muuttaminenMuutetaan asetus (EY) N:o [yhtenäinen menettely] seuraavasti:(1) Korvataan otsikko seuraavasti:”Elintarvikelisäaineiden, elintarvike-entsyymien, elintarvikearomien ja uuselintarvikkeiden yhtenäisestä hyväksymismenettelystä annettu Euroopan parlamentin ja neuvoston asetus (EY) N:o XXX/XXX”(2) Korvataan 1 artiklan 1 kohdan ensimmäisen alakohta seuraavasti:”1. Tässä asetuksessa vahvistetaan elintarvikkeissa ja uuselintarvikkeissa tai niiden pinnalla käytettävien tai käytettäviksi tarkoitettujen elintarvikelisäaineiden, elintarvike-entsyymien, elintarvikearomien ja elintarvikearomien raaka-aineiden, jäljempänä ’aineet’ tai ’tuotteet’ yhtenäinen arviointi- ja hyväksymismenettely, jäljempänä ’yhtenäinen menettely’, jolla edistetään elintarvikkeiden vapaata liikkuvuutta yhteisössä sekä ihmisten terveyden ja kuluttajien etujen suojelun korkeaa tasoa.”(3) Korvataan 1 artiklan 2 kohta seuraavasti:”2. Yhtenäinen menettely tarjoaa puitteet niiden aineiden ja tuotteiden luettelojen päivitystä koskeville menettelyllisille yksityiskohdille, joiden markkinoille saattaminen hyväksytään yhteisössä asetusten (EY) N:o AAA/2007, (EY) N:o BBB/2007, (EY) N:o CCC/2007 ja (EY) N:o DDD/DDDD nojalla, jäljempänä ’alakohtaiset elintarvikesäädökset’.”(4) Korvataan ilmaisu ’aine’ tai ’aineet’ ilmaisulla ’aine tai tuote’ tai ’aineet tai tuotteet’ 1 artiklan 3 kohdassa, 2 artiklan 1 ja 2 kohdassa, 9 artiklan 2 kohdassa, 12 artiklan 1 kohdassa ja 13 artiklassa.(5) Korvataan 2 artiklan otsikko seuraavasti:”Aineita tai tuotteita koskeva yhteisön luettelo”(6) Lisätään 4 artiklaan 3 kohta seuraavasti:”3. Erilaisten alakohtaisten elintarvikesäädösten soveltamisalaan kuuluvien yhteisön luetteloiden päivittämiseksi riittää yksi ainetta tai tuotetta koskeva hakemus, jos hakemus täyttää kunkin alakohtaisen elintarvikesäädöksen vaatimukset.”(7) Lisätään 6 artiklan 1 kohdan alkuun virke seuraavasti:”Jos on olemassa tieteellisesti perustellut syyt epäillä turvallisuutta, hakijalta on pyydettävä yksilöityjä riskinarviointiin liittyviä täydentäviä tietoja.20 artikla VoimaantuloTämä asetus tulee voimaan [kahdentenakymmenentenä] päivänä sen jälkeen, kun se on julkaistu Euroopan unionin virallisessa lehdessä .Sitä sovelletaan kuuden kuukauden kuluttua tämän asetuksen julkaisupäivästä [päivämäärä].Tämän asetuksen 17 artiklaa sovelletaan kuitenkin asetuksen voimaantulopäivästä lähtien.Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.Tehty Brysselissä […] päivänä […]kuuta […].Euroopan parlamentin puolesta Neuvoston puolestaPuhemies Puheenjohtaja [1] EUVL C [...], [...], s. [...].[2] EUVL C [...], [...], s. [...].[3] EUVL C [...], [...], s. [...].[4] EYVL L 43, 14.2.1997, s. 1, asetus sellaisena kuin se on viimeksi muutettuna asetuksella (EY) N:o 1882/2003 (EUVL L 284, 31.10.2003, s. 1).[5] EYVL L 253, 21.9.2001, s. 17.[6] EYVL L 31, 1.2.2002, s. 1, asetus sellaisena kuin se on viimeksi muutettuna komission asetuksella (EY) N:o 575/2006 (EUVL L 100, 8.4.2006, s. 3).[7] EUVL C [...], [...], s. [...].[8] EUVL C [...], [...], s. [...].[9] EYVL L 157, 24.6.1988, direktiivi sellaisena kuin se on viimeksi muutettuna asetuksella (EY) N:o 1882/2003.[10] EUVL C [...], [...], s. [...].[11] EUVL L 268, 18.10.2003, s. 1, asetus sellaisena kuin se on muutettuna komission asetuksella (EY) N:o 1981/2006 (EUVL L 368, 23.12.2006, s. 99).[12] EYVL L 186, 30.6.1989, s. 27, direktiivi sellaisena kuin se on viimeksi muutettuna asetuksella (EY) N:o 1882/2003.[13] EYVL L 183, 12.7.2002, s. 51, direktiivi sellaisena kuin se on muutettuna komission direktiivillä 2006/37/EY (EUVL L 94, 1.4.2006, s. 32).[14] EUVL L 404, 30.12.2006, s. 26.[15] EUVL L [...], [...], s. [...].[16] EYVL L 109, 6.5.2000, s. 29, direktiivi sellaisena kuin se on viimeksi muutettuna komission direktiivillä 2006/142/EY (EUVL L 368, 23.12.2006, s. 110).[17] EUVL L 404, 30.12.2006, s. 9, oikaistu toisinto (EUVL L 12, 18.1.2007, s. 3).[18] SEK(97) 2404.[19] EYVL L 184, 17.7.1999, s. 23, päätös sellaisena kuin se on muutettuna päätöksellä 2006/512/EY (EUVL L 200, 22.7.2006, s. 11), konsolidoitu toisinto, EUVL C 255, 21.10.2006, s. 4).[20] EUVL L 165, 30.4.2004, oikaistu toisinto (EUVL L 191, 28.5.2004, s. 1), asetus sellaisena kuin se on viimeksi muutettuna komission asetuksella (EY) N:o 1791/2006 (EUVL L 363, 20.12.2006, s. 1).